b'\n_START_ARTICLE_\nThe Pond-Moonlight\n_START_PARAGRAPH_\nThe Pond\xe2\x80\x94Moonlight je naslov fotografije, ki jo je leta 1904 posnel ameri\xc5\xa1ki fotograf Edward Steichen. Fotografija prikazuje vzhajajo\xc4\x8do Luno, katere odsev je viden v ribniku, obdanem z drevesi. Zaradi posebnega postopka izdelave ima izgled barvne fotografije, \xc4\x8deprav je bila prva prava barvna fotografija narejena \xc5\xa1ele leta 1907. Na dra\xc5\xbebi leta 2006 je fotografija dosegla do takrat najvi\xc5\xa1jo ceno za fotografijo v zgodovini, 2.928.000,00 ameri\xc5\xa1kih dolarjev. Na ceno je vplivalo tudi dejstvo, da danes obstajajo samo trije znani originali, ki pa so zaradi ro\xc4\x8dnega postopka obdelave vsak po sebi unikat.'